**Падагульненне вывучанага за год. 5 Б**

**Тэставая работа №2**

1. Вызначце, якія спалучэнні слоў з’яўляюцца словазлучэннямі:

а) паштальён прынёс; б) прыйсці ў школу; в) шчасліва і дружна.

2. Са сказа выпісаны словазлучэнні. Вызначце памылковае:

***Вучні заходзяць у светлы клас.***

а) у светлы клас; б) заходзяць у клас; в) вучні заходзяць.

3. Вызначце, у якім словазлучэнні дапушчана памылка пры перакладзе:

а) благодарить маму – дзякаваць маме;

б) болеть гриппом – хварэць на грып;

в) послали за яблоками – паслалі за яблыкамі.

4. Вызначце, як называецца сказ, у якім выказваецца просьба, пажаданне, загад: а) апавядальны; б) пытальны; в) пабуджальны.

5. Вызначце, які са сказаў з’яўляецца развітым:

а) У вёску прыйшла восень.

б) Прыціхлі лясы і птушкі.

в) Алёша і Лёня вучацца.

6. Адзначце, які сказ характарызуецца як апавядальны, няклічны, просты, развіты:

а) У лесе хутка цямнее.

б) Калі наступяць канікулы, мы паедзем на экскурсію.

в) Школьнікі, займайцеся спортам!

7. Вызначце, у якіх сказах злучнік ***а*** звязвае часткі складанага сказа:

а) У лесе чалавек павінен паводзіць сябе не шумна, а асцярожна.

б) Ветру не было, а лісце з бярозы падала ўсю ноч.

в) Чалавек славіцца не языком, а розумам.

8. Вызначце, у якім сказе выдзеленыя словы з’яўляюцца звароткам:

а) Прыгажэе з кожным годам ***мой родны Мінск***.

б) Дзякуй ***родная мова*** за навуку тваю.

в) ***Іван Мікалаевіч*** расказаў пра сваё падарожжа.

9. Адзначце, у якім сказе трэба паставіць дзве коскі:

а) Я не хлусіў табе ніколі таварыш мой.

б) Краіна родная прымі ж маё пасланне.

в) На цябе мой лес як на цуд гляджу.

10. Вызначце, у якім сказе перад злучнікам ***і*** патрэбна коска:

а) Вярнуліся з выраю птушкі і напоўнілі лес звонкімі галасамі.

б) Зашумела над кручай сасна і вярба зацвіла пры дарозе.

в) Выйду на ціхі зялёны прастор і пакланюся вясне залатой.

11. Вызначце, што звычайна суправаджае простую мову:

а) дыялог; б) словы аўтара; в) зваротак.

12. Вызначце, у якім сказе перад працяжнікам павінна стаяць коска:

а) “Куды, кума, едзеш” – пытаецца воўк.

б) “Як называецца гэта станцыя” – спытаў Сцёпка.

в) “Багата, родная ты мова” – пісаў Пятрусь Броўка.

13. Вызначце, якія тэрміны не адносяцца да фанетыкі:

а) словазлучэнне; б) гук; в) літара; г) сказ; д) транскрыпцыя; е) тэкст.

14. Вызначце, у якім варыянце ўсе словы напісаны правільна:

а) разьюшаны, вурна, шлагбаўм;

б) парц’ера, стагодде, вузел;

в) п’яўка, палоззе, на ўвесь двор.

15. Вызначце, у якім слове ёсць два шыпячыя зычныя гукі:

а) перапісчык; б) чараўніца; в) маўчанне.

16. Вызначце, у якіх словах неабходна ўставіць ***ў***:

а) на ..сю моц, жанчына-..рач; б) ва ..ніверсітэце, аквары..м;

в) ..раджай, няс.. ; г) паўднёва-..сходні, ма..залей.

17. Адзначце словы, якія няправільна падзелены для пераносу:

а) прый-шла; б) пры-ся-га-ю; в) па-віль-ён; г) па-дзем-ны; д) каме-ньчык.

18. У якім слоўніку можна знайсці лексічнае значэнне слова:

а) у арфаграфічным; б) у фразеалагічным; в) у тлумачальным.

19. Вызначце, у якім сказе трэба паставіць двукроп’е:

а) Ты ляці маё слова праз палі і лясы, прывітайся з краінай маёй дарагой.

б) І вось па дрыгве і па верасе сінім без сцежак праходзіць вясна.

в) Усё прыгожа навокал і рака і туман і трава і кветкі і раса.

20. Адзначце, у якім парадку трэба размясціць сказы, каб атрымаўся тэкст:

1. Над безліччу дамоў узвышаецца васьміпавярховы будынак.

2. З боку ракі адкрываецца гарадская панарама.

3. На берагах Дняпра стаіць старажытны горад Магілёў.

4. Далей у архітэктурны ансамбль уплятаюцца жылыя дамы, гасцініца, драматычны тэатр.

а) 1, 3, 4, 2; б) 3, 2, 1, 4; в) 2, 3, 4, 1.